Skelbiame Ikimokyklinio, priešmokyklinio ir bendrojo ugdymo programas įgyvendinančių švietimo įstaigų aprūpinimo standarto (toliau – Standartas) dalies, skirtos  nacionalinio saugumo ir krašto gynybos BP projektą. Prašytume iki birželio 20 d. pateikti savo pastabas ir siūlymus.

Kokia šio dokumento paskirtis?

Standarto rengimo teisinis pagrindas – Lietuvos Respublikos švietimo įstatymo 40 straipsnio 2 dalis. Švietimo įstatymo 43 straipsnio 8 dalies 1 punktas numato, kad **švietimo įstaiga bendrojo ugdymo programas gali vykdyti, jeigu jos materialieji ištekliai atitinka švietimo, mokslo ir sporto ministro patvirtintus švietimo aprūpinimo standartus.**

Materialieji ištekliai plačiąja prasme apima tiek švietimo įstaigų fizinę aplinką (patalpas, kabinetus, sales ir pan.), tiek jose esančias mokymo(si) priemones, joms veikti ar jomis naudotis reikalingas žaliavas, infrastruktūrą ir pan. Šiame Standarte nėra nustatomi reikalavimai švietimo įstaigų fizinei aplinkai.

**Standarte aprašomos ir detalizuojamos mokymo(si) priemonės, nurodant jų paskirtį (funkcijas) ir savybes.**

**Mokymo(si) priemonės suprantamos kaip tiesiogiai mokymui(si) naudojamos vaizdinės, grafinės ir techninės priemonės, daiktai, medžiagos, įranga ir programinė įranga.**

Šame Standarto  projekte priemonės ir jų aprašai pateikiami kiekvienai mokymo(si) turinio temai.   
Galutiniame Standarto variante informacija bus pateikiama pagal ugdymo programas:   
– pradinio ugdymo (1–4 klasės),   
– pagrindinio ugdymo programą skiriant į pirmą (5–8 klasės) ir antrą (9–10 ir I–II gimnazijos klasės) dalis,   
– vidurinio ugdymo (III–IV gimnazijos klasės).

**Mokymo(si) priemonės skirstomos į būtinas ir papildomas.** Būtinos mokymo(si) priemonės yra tos, kurias švietimo įstaiga **privalo** turėti, kad galėtų įgyvendinti Bendrąsias programas. Papildomos mokymo(si) priemonės – švietimo įstaigos nuožiūra įsigyjamos mokymo(si) priemonės, sudarančios sąlygas praturtinti mokinių mokymą(si) pagal ikimokyklinio, priešmokyklinio ir bendrojo ugdymo programas.

Siekiant aiškumo dėl švietimo įstaigai reikalingo mokymo(si) priemonių skaičiaus, jos pagal panaudojimą dar **skirstomos į individualias ir demonstracines.**

Standarte **nurodomas minimalus mokymo(si) priemonių skaičius klasės ir (ar) grupės komplektui.**Dėl didesnio nei minimalus mokymo(si) priemonių skaičiaus sprendžia švietimo įstaiga. Kokias papildomas priemones rinktis – realias ar virtualias – taip pat sprendžia švietimo įstaiga.

**Maloniai laukiame Jūsų atsiliepimų ar komentarų projekto tekste el. paštu  *nijole.gryboviene@nsa.smm.lt***

Nuoširdžiai ačiū už Jūsų indėlį rengiant šį dokumentą!

**NACIONALINIO SAUGUMO IR KRAŠTO GYNYBOS BP STANDARTO PROJEKTAS**

**III-IV gimnazijos klasės**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Priemonių paskirtis (funkcijos) ir (ar) savybės** | **Dalykas** | **Būtina** | **Papildoma** | **Individuali** | **Demonstracinė** | **Reali** | **Virtuali** | **Skaičius klasės komplektui** |
| Pirmosios pagalbos rinkinys, sudėtis patvirtinta SAM 2022 m. spalio 6 d. įsakymo Nr. V-1531 Medicinos priemonės: 1. Sterilūs įvairių dydžių pleistrai -10 vnt. 2. Pleistras (ruloninis)- 1 vnt. (ne mažiau kaip 5 m) 3. Sterilus spaudžiamasis tvarstis, kurio sterilus padelis ne mažesnis kaip 10 cm x 10 cm, pats tvarstis ne mažesnis kaip 5 cm x ir 180 cm 1 vnt. 4. Nesterilus tvarstis- 5 vnt. (ne mažiau kaip po 5 m ilgio) 5. Palaikomasis trikampio formos tvarstis-2 vnt. 6. Pirmosios pagalbos žirklės-1 vnt. 7. Speciali antklodė, skirta paguldyti ar apkloti nukentėjusįjį, ne mažesnė kaip 130 cm x 200 cm- 2 vnt. 8. Sterilus žaizdų tvarstis, ne mažesnis kaip 5 cm x 10 cm-10 vnt. 9. Vienkartinės medicininės pirštinės- 2 komplektai (po 2 vnt.) 10. Vienkartinės apsauginės plėvelės / pirmos pagalbos gaivinimo kaukės dirbtiniam kvėpavimui atlikti-2 vnt. 11. Vienkartinis šalčio maišelis-2 vnt. 12. Turniketas, skirtas stipriam (masyviam) kraujavimui galūnėse (rankose, kojose) stabdyti  2 vnt. 13. Atmintinė – pirmosios pagalbos teikimo aprašymas arba atmintinė, turniketo naudojimo taisyklės- 1 vnt. | Nacionalinis saugumas ir krašto gynyba |  | V |  | V | V |  | 6 vnt. |
| Pirmosios pagalbos suteikimo treniruoklis. Treniruoklis turi pasižymėti galvos pakreipimu kvėpavimo takų atvėrimui, turėti galimybę atlikti kvėpavimo pratimus "burna - burna" arba "burna - nosis". Atliekant plaučių ventiliaciją, krūtinė pakyla ir nusileidžia. Keičiant manekeno viduje esančias spyruokles, galima treniruotis suteikti pirmąją pagalbą tiek suaugusiajam, tiek vaikui (maždaug 12 metų amžiaus). Svoris: 3,96 kg. Matmenys: 60,5 x 35,5 x 19 cm. | Nacionalinis saugumas ir krašto gynyba |  | V |  | V | V |  | 6 vnt.. |
| Neštuvas. Tvirti fiksuoti neštuvai, skirti dėti vienus ant kitų. Lengvai naudojami, turi tvirtą fiksuotą rėmą. Rėmas iš tvirto aliuminio. Nesulankstomi ir/arba sulankstomi. Komplekte yra 2 vnt. suveržimo diržų. Dydis: suaugusiems. Naudojimas: gabenimui. Aukštis: 17 cm. Plotis: 48 cm. Ilgis: 186 cm. Svoris: 4,9 kg. Maksimalus galimas svoris: 170 kg. Medžiaga: anoduotas aliuminis, ugniai atsparus, nepralaidus, atsparus plyšimams PVC dengtas nailonas. | Nacionalinis saugumas ir krašto gynyba |  | V |  | V | V |  | 3 vnt. |
| Kompasas. Skysčiu užpildytas kompasas. Lengvas, tvirto plastiko korpusas. Skirtas orientavimuisi sausumoje ir vandenyje. Azimuto nustatymas. Puikiai tinka orientavimuisi pagal žemėlapį. Kompaktiškai sulankstomas. **Matmenys:** 7,6 x 2,5 x 5,1 cm | Nacionalinis saugumas ir krašto gynyba |  | V | V | V | V |  | Kiekvienam mokiniui klasėje |
| Karinė dujokaukė, skirta apsaugoti veidą ir kvėpavimo takus nuo NBC (branduolinių, biologinių, cheminių) pavojų. Įrengtas panoraminis skydelis ir du šoniniai sriegiai kasetėms.CM-6 yra moderni karinė dujokaukė, sukurta siekiant užtikrinti aukščiausią įmanomą apsaugos nuo NBC grėsmių lygį ir maksimalų naudojimo komfortą. | Nacionalinis saugumas ir krašto gynyba |  | V |  | V | V |  | 6 vnt. |
| Ugnies skeltuvas, skirtas kibirkšties įžiebimui ir ugnies įkūrimui ekstremaliomis salygomis. Strypo ilgis: 6,5 cm, Skersmuo: 9 mm, Visas ilgis: 9,5 cm | Nacionalinis saugumas ir krašto gynyba |  | V | V | V | V |  | Kiekvienam mokiniui klasėje |
| Signalinis veidrodėlis. Signalizavimui skirtas veidrodėlis, padėsiantis atkreipti dėmesį ekstremaliose situacijose. Nusitaikymo išpjovos dėka paprasta nukreipti spindulį į reikimą tašką. Atsparus įbrėžimams. Matmenys: 77 x 50 mm, Svoris: 60 gr. | Nacionalinis saugumas ir krašto gynyba |  | V |  | V | V |  | 6 vnt. |
| Įtvaras, pagamintas iš uždarų porolonų, todėl yra kompaktiškas, universalus ir lankstus. Gali būti naudojamas lūžusioms ar patemptoms galūnėms imobilizuoti ir palaikyti, kad būtų išvengta tolimesnių sužalojimų. Kompaktiškas suvyniojus: 11 x 8 cm, Svoris: 140g, Ilgis: 91 cm atidaryta. | Nacionalinis saugumas ir krašto gynyba |  | V |  | V | V |  | 6 vnt. |